今日一個人去到天后，知道有間主打美式漢堡包店的鋪頭，朋友早早介紹依間餐廳今日難得經過就試一試。季節限定有羊肉漢堡餐牌選擇都有好多，最近病緊又喉嚨痛，好彩都有意粉/意大利飯比我簡。先來一杯熱檸茶。再叫一個軟殻蟹蘋果沙律。軟殻蟹大大隻不會油膩，入口香脆香口，沙律菜爽脆，最鐘意蘋果片。另外叫左個燴飯。海鮮份量有好多，飯粒有咬口吸哂醬汁味道，醬汁帶點香辣，加上菜粒和秋葵，味道濃香不單調。燴飯不太軟身岩我心水。